আর মাত্র এক সপ্তাহ। তারপরেই রাশিয়ায় পর্দা উঠতে যাচ্ছে বিশ্বকাপ ফুটবলের। এই খেলার মহা আয়োজনে রাশিয়ার প্রশাসন কোনো ধরণের ঝুঁকি নিতে রাজি নয়। জার্মানি, ইংল্যান্ডের মতো দেশগুলোর উগ্র সমর্থকরা যাতে মাঠে বা মাঠের বাইরে মারামারিতে জড়িয়ে না পড়ে, সেজন্য অতিরিক্ত সতর্কতা নিচ্ছে সেখানকার প্রশাসন। কিন্তু তারমধ্যেই রুশ প্রেসিডেন্ট ভ্লাদিমির পুটিনের এক আমলা বিতর্কিত মন্তব্য করে খোদ প্রশাসনকেই বেকায়দায় ফেলে দিয়েছে। এই মন্তব্য শুনে বিশ্বের ফুটবলপ্রেমীরাও নড়েচড়ে বসেছেন। আর শুধু তাই নয়, একই সঙ্গে ইগর লেবেদেভ নামে ওই আমলার সঙ্গে এক সুন্দরী গুপ্তচরের গোপন সম্পর্কের কথাও সামনে চলে এসেছে এই ফাঁকে।